钦定古今图书集成/明伦汇编/氏族典/第152卷 > 袁跃
## 钦定古今图书集成/明伦汇编/氏族典/第152卷 > 袁跃

按《魏书袁跃传》：“跃字景腾，陈郡人，尚书翻弟也。博学
儁才，性不矫俗，笃于交友。释褐司空行参军，历位尚
书都兵郎中，加员外散骑常侍。将立明堂，跃乃上议，
当时称其博洽。后迁车骑将军，太傅清河王怿文学，
雅为怿所爱赏。怿之文表，多出于跃。卒赠冠军将军，
吏部郎中。无子，兄翻以子聿修继。”